 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ ብዙሓት ነገራት እንኮ ዝኾኑዋ ሃገር 1 ጥቅምቲ 2019 ኣብ ዝሓለፈ መፋርቕ ወርሒ ነሓሰ ጋዜጠኛታት ቢቢሲ ኤርትራ ዘአንገደቶ ፈላሚ ውድድር ኩዕሶ እግሪ ናይ ትሕቲ 15 ዓመት ማእከላይን ምብራቕን ኣፍሪቃ ክንጽብጽብ ፍቓድ ዝረኸብናሉ እዋን ነይሩ ብሓሙሽተ ምዕራፍ እነቕርበልኩም ዘለና ዛንታታት ትዕዝብቲ ኤርትራ ቀዳማይ ክፋሉ ነዚ ፈለግ ተኸቲልኩም ክተረኽብዎ ትኽእሉ ካልኣይ ክፋሉ እነሆ ኢጣልያውያን ንእሽቶ ሮማ ፒኮላ ኣዝማራ ኢሎም ዝሰየሙዋ ከተማ ኣስመራ ልዕሊ ኹሉ ነቶም ፈለማ ዝነደፉዋ ኢጣልያውያን ኣሰሮም ኣዕሪፎምሎም ዝኸዱ ውቁባት ህንጻታት ሓብሒቡ ዝሓዘ ምምሕዳር ኣለዋ ነዞም ህንጻታት ዝውሕጥ ወይ ዝሓብእ ህንጻ ክትሰርሕ ፍቑድ ዘይምኻኑ ንምርግጋጽ ዓቐን ንውሓት ሓደ ህንጻ 60 ሜትሮ ክኸውን ብሕጊ ጸኒዑዩ ልዕሊ እዚ ምኻድ ሓድጊ ሰማይ ኣስመራ ከም ምጥፋእ ይቑጸረካ ሓጢኣትዩ... ኣብታ ከተማ ነዊሕ ህንጻ ተባሂሉ ዝጽዋዕ ውሑድዩ ካብ በልናስ እዚ ዛንታ ኣብ ኣስመራ እንኮ ብዛዕባ ዝመስሉ ነገራትዩ ከዘንቱ... ማክያቶን ስፕሬሶን ብብዝሒ ኣብ ዝዝውተራ ከተማ ብዙሕ ክተውጋዓሎም እትኽእል ጸጋታት እንተሃለውዋኳ ካብኦም ፍልይ ኢሎም ዝርኣዩ እንኮ ኢልካ ክትምስሎም ዘገድዱ ብዙሓት ነገራት ኣለውዋ ንታሪኽን መስዋእትን ህዝብን መንእሰያትን ኤርትራ ሓሲቡ ህያው ምስክር ክኾኑ ዝኽእሉ ሓወልታት ዝኽሪ ክህልዉ ከም ዝኽእሉ ቀሪጹ ናብታ ከተማ ዝኸደ ልብኻ ሓደ ሓወልቲ ሩሲያዊ ጸሓፊ ኣለክሳንደር ፑሽኪንዩ ዝረክብ ካልእከ እንተ ኢልኩም . 